Wolfwalkers

Wolfwalkers abentura eta fantasiazko film animatua da, Tomm Moorek eta Ross Stewartek zuzendua. Otso-talde bat desagerrarazteko asmoz Irlandan zehar bidaiatzen ari den neskatila aprendiz baten istorioa kontatzen du.

Mooreren Irlandako folklorearen trilogiako hirugarren eta azken filma da, Song of the Sea (2014) eta The Secret of Kells (2009) filmen ondoren. Honor Kneafsey, Eva Whittaker, Sean Bean, Simon McBurney, Tommy Tiernan, Jon Kenny, John Morton eta Maria Doyle Kennedy ditu protagonista.

Zinta 2020ko irailaren 12an estreinatu zen Torontoko Nazioarteko Zinemaldian, eta, ondoren, zabalpen mugatua izan zuen Erresuma Batuko zinemetan urriaren 26an, Estatu Batuetan azaroaren 13an eta Irlandan abenduaren 2an.

Kritikak Wolfwalkers txalotu zuen, eta historia, animazioa eta aktoreek jarritako ahotsak goraipatu zituen. Rotten Tomatoes-en %99ko onespena izan zuen, eta Metacritic-en, berriz, 100 puntutik 87. Golden Globe Awards sarietarako izendatu zuten, animaziozko film hoberentzat.

Sinopsia 
Superstizioa eta magia nagusi diren garai honetan, otsoak ezabatu behar diren deabruzko indar gisa hartzen dira. Robyn, neskato gaztea, Irlandara doa aitarekin ezagutzen duen azken otso-taldea hiltzeko asmoz baina egoera aldatu egiten da Robyn-ek Mebh salbatzen duenean. Haien adiskidetasunak "Wolfwalkers" izenekoen mundua ezagutzera eramango du.

Aktoreak 

 Honor Kneafsey > Robyn Goodfellowe.
 Eva Whittaker > Mebh Óg MacTíre.
 Sean Bean > Bill Goodfellowe.
 Simon McBurney > Lord Protector Oliver Cromwell.
 Maria Doyle Kennedy > Moll MacTíre.
 Tommy Tiernan > Seán Óg.
 Jon Kenny > Ned.
 John Morton > egurgilea.
 Paul Young > ardi-zaintzailea.
 Nora Twomey > Bridget.
 Oliver McGrath > Padraig.

Estreinaldia 
Wolfwalkers 2020ko irailaren 12an estreinatu zen Torontoko Nazioarteko Zinemaldian.

Ondoren, Erresuma Batuko zinemetan kaleratu zen 2020ko urriaren 26an Wildcard Distribution-ek banatuta; Irlandan egun berean argitaratuko zen hasiera batean, baina abenduaren 2ra atzeratu behar izan zen COVID-19 pandemia zela eta zinema aretoak behartuta itxi zirelako.

Estatu Batuetan eta Kanadan azaroaren 13an argitaratu zuten GKIDSen banaketaren pean, Frantzian, berriz, abenduaren 16an Haut et Court-en banaketarekin.

Wolfwalkers Apple TV +-en argitaratu zen 2020ko abenduaren 11n.

Produkzioa 
2018ko irailaren 8an, Applek Tomm Collins eta Ross Stewart-en Wolfwalkers eskuratu zituen Will Collins-en gidoi batetik. Filma Moore eta Stewart-ek sortutako kontzeptu originala da, eta bere animazioak 2D estilo berezi bat erabiltzen du, egurrezko estetika eta lerro adierazpeneko lan solteen artean txandakatuz.

Musika 
Moore-ren ohiko kolaboratzaileek, Bruno Coulais-ek eta Kíla folk taldeak, eman zuten filmaren jatorrizko partitura. Aurora kantautore norvegiarrak soinu bandan lagundu zuen "Running with the Wolves" bere singlearen beste bertsio bat grabatuz.

Harrera

Komertziala 
Wolfwalkersek 229041 dolar bildu zituen zineman.

Kritikalariak 
Wolfwalkersek kritika oso ona jaso zuen. Rotten Tomatoes gunean %99ko onarpen-indizea izan zuen 137 aipamen profesionaletan oinarrituta, honekin «fresko»aren ziurtagiria lortu zuen. Adostasun kritikoa hau izan zen: «Inspirazio Zeltako abentura liluragarri bat da. Wolfwalkers fantasia etereo epiko bat eskaintzen du filosofia sakonekin». Metacritic-en 100 puntutik 87 gehitu zituen 28 kritikatan oinarrituta, eta «aklamazio unibertsala» adierazten du.

Sariak eta izendapenak

Bitxikeriak 

 Wolfwalkers 2017an iragarri zen lehen aldiz.
 Filma kolonialismoaren eta Ingalaterraren irlandar herria kentzeko metafora gisa egina dagoela baieztatu da.
 Filmeko zuzendarietako batek filmeko tonu "queer" inguruan galdetuta nahigabe izan zela baieztatu zuen, baina aktoreek eta lantaldeak bazekiten.
 TIFFeko panel baten bi zuzendariek baieztatu zuten Robyn jatorriz mutila zela idatzita zegoela, baina istorioan zerbait ez zela funtzionatzen.

Erreferentziak

Kanpo estekak 

 Wolfwalkers IMDbn.
 Wolfwalkers Box Office Mojon.
 Wolfwalkers Rotten Tomatoesen.

Irlandako filmak
Frantziako filmak
Luxenburgoko filmak
Marrazki bizidunetako filmak
Fantasiazko filmak
Otsoak
Folklorea
Animazioa